To unge mænd på henholdsvis 17 og 18 år er torsdag blevet dømt 10 dages betinget fængsel for at videresende børneporno. Den ene er dømt for to gange at have delt videoen med venner via iCloud, mens den anden er dømt for at have sendt et billede via Snapchat, oplyser anklager Mette Bendix. I videoen, som de har delt, er der to af deres venner, der har sex på en båd. Videoen er optaget i juni 2016. De unge mennesker på videoen er 15 og 16 år, da videoen blev optaget, og derfor er det deling af børneporno, når de unge mænd videresender videoen. De to dømte er begge fra Hobro-området. En tredje mand er også tiltalt i sagen, men hans sag blev udskudt, da et vidne udeblev fra retten. En ny dato for denne del af sagen er endnu ikke sat.

Opsummering:
To unge mænd er blevet dømt for at videresende en video af deres venner, der har sex.